# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 11/2019

# zo zasadnutia Vedenia STU zo dňa 05.06.2019

**PRÍTOMNÍ: podľa prezenčnej listiny**

**PROGRAM:**

1. Otvorenie
2. Informácia o projekte ACCORD
3. Kontrola úloh
4. Harmonogram rokovaní na I. akademický polrok 2019/2020
5. Návrh rozpočtu nákladov a výnosov STU na rok 2019
6. Výzva na predkladanie Návrhov pilotného projektu identifikácie excelentných tvorivých tímov na STU v BA
7. Výzva na predkladanie Návrhov na odmeňovanie špičkových výstupov jednotlivcov na STU v BA
8. Návrh Dodatku č. 2 k smernici rektora „Zásady ubytovania neštudujúcich v ubytovacích zariadeniach STU“
9. Prijímacie konanie na akademický rok 2019/2020
10. Návrh Dodatku č. 1 k smernici rektora „Pravidlá podpory študentských organizácií STU“
11. Analýza PR na STU
12. STU - strategická komunikácia
13. Návrh na zahraničné pracovné cesty
14. Návrh na odsúhlasenie NZ a dodatkov k NZ
15. Druhé kolo predaja areálu v Gabčíkove - informácia
16. Slovenská batériová aliancia
17. Rôzne

A. Návrh na člena národnej pracovnej skupiny

**K BODU 1: Otvorenie**

V úvode rokovania rektor privítal prítomných a oboznámil ich s programom 11. zasadnutia Vedenia STU.

**UZNESENIE: 11.1/2018-SR**

Vedenie STU schvaľuje program 11. zasadnutia vedenia bez pripomienok.

**K BODU 2: Informácia o projekte ACCORD**

Ing. Belko v krátkosti oboznámil prítomných o udalostiach, ktoré sa udiali od minulého týždňa:

* v priebehu dnešného dňa bude k dispozícii k podpisu dodatok č. 1 ku konzorciálnej zmluve – dodatok inicioval GR RO
  + rieši situáciu, ak by u jedného z partnerov, najmä UK, došlo v procese preverovania postupu VO k prípadnej nezhode
* po zapracovaní pripomienok oboch univerzít je pripravený návrh usmernenia č. 2 k vyzvaniu, ktorý zahŕňa:
  + zníženie pôvodnej indikatívnej výšky finančných prostriedkov – neoprávnených výdavkov vo výške 111 300 tis. EUR
  + posun ukončenia riešenia projektu o pol roka, t.j. 31.12.2023
  + posun platnosti prieskumu trhu o 3 mesiace, t.j. spolu na 6 mesiacov
* je pripravená odpoveď na doplňujúcu požiadavku Jaspers - divízie IQR týkajúcu sa neoprávnených mzdových prostriedkov
  + zaslaná na RO prepracovaná podľa požiadaviek príslušná časť CBA, ako aj notifikácia a žiadosť na veľký projekt
* prebiehajú rokovania s Útvarom hodnoty za peniaze – dnes popoludní bude ďalšie stretnutie
* minulý týždeň sa uskutočnili rokovania s architektmi a projektantmi k bloku A SvF STU
  + v tejto súvislosti Ing. Belko pozval členov vedenia na prezentáciu ideového návrhu bloku A, ktorá sa uskutoční dňa 12.6.2019 o 14:00 hod. v zasadačke na 2. poschodí R STU

## V rámci uvedeného bodu programu Ing. Belko tiež informoval, že Výskumná agentúra zverejnila päť výziev na podporu strategických priemyselných výskumno-vývojových centier v 5 doménach inteligentnej špecializácie v celkovej výške 100 mil. EUR. Ide o výzvy pre súkromný sektor, ktorý je žiadateľom, my môžeme vystupovať len ako partner. V nadväznosti na uvedené rektor požiadal o preverenie situácie u prodekanov fakúlt, či je STU zmluvne viazaná v niektorom z projektov predošlej výzvy PVVC. Aktuálna výzva totiž obsahuje klauzulu, ktorá výskumné univerzity prakticky vylučuje.

**UZNESENIE: 11.2/2019-V**

Vedenie STU berie na vedomie aktuálnu informáciu o projekte ACCORD.

**K BODU 3: Kontrola úloh**

Materiál uviedol rektor.

|  |  |  |  |  |  |
| --- | --- | --- | --- | --- | --- |
| **Číslo úlohy** | **Znenie úlohy** | **Termín** | **Zodpovedný** | **Počet predĺžení** | **Stav** |
| **6.3A/2019-V** | Vedenie STU ukladá aktualizovať „Pravidlá podpory študentských organizácií Slovenskej technickej univerzity v Bratislave“. | 05.06.2019 | prorektorka Bakošová | 1 | splnená |

Materiál je predložený v rámci bodu 10.

**UZNESENIE: 11.3/2019-V**

Vedenie STU berie na vedomie splnenie úlohy č. 6.3A/2019-V.

**K BODU 4: Harmonogram rokovaní na I. akademický polrok 2019/2020**

Materiál uviedol rektor.

E. Jevčáková informovala o termínoch jednotlivých grémií STU, ktoré sa počnúc novým akademickým rokom budú uskutočňovať vždy v pondelok. Prehľad bol doplnený aj o termíny na vkladanie materiálov do aplikácie ePorady. Zatiaľ ostáva otvorený termín Vianočného koncertu STU, ktorý bude po dohode s prorektorkou Vitkovou potvrdený neskôr.

**UZNESENIE: 11.4/2019-V**

Vedenie STU schvaľuje Harmonogram rokovaní na I. akademický polrok 2019/2020 bez pripomienok a odporúča predložiť materiál na zasadnutie Kolégia rektora STU.

**K BODU 5: Návrh rozpočtu nákladov a výnosov STU na rok 2019**

Materiál uviedol kvestor. Prizvaná: Ing. Matúšková.

Kvestor oboznámil prítomných, že návrh rozpočtu STU na rok 2019 vychádza z návrhov rozpočtov jednotlivých súčastí STU –fakúlt, univerzitných pracovísk a účelových zariadení STU. Pri plánovaní nákladov bol zohľadnený predpokladaný objem mimodotačných prostriedkov. Na strane výnosov sa predpokladalo využitie dotácie zo štátneho rozpočtu na bežné výdavky vrátane zostatku z minulých rokov, neminutá dotácia z projektov, výnosy z už zazmluvnených projektov, výnosy z majetku STU, zo školného a poplatkov spojených so štúdiom, výnosy z ďalšieho vzdelávania a výnosy z ubytovania a stravovania, ako aj z poskytovania služieb pracoviskom CVT.

Kvestor sa ďalej detailnejšie venoval prílohe 1, konkrétne vybraným položkám týkajúcich sa nákladov a výnosov. Konštatoval, že STU je stále závislá od štátneho rozpočtu a dotácie. V krátkosti informoval aj o hospodárení jednotlivých fakúlt a súčastí STU, ktoré tvoria prílohu 2 predmetného materiálu.

V rámci krátkej diskusie sa prorektor Uherek zaujímal o položku „iné ostatné výnosy“. Ing. Matúšková informovala, že do uvedenej položky sa účtujú predovšetkým zahraničné projekty a ďalšie drobné výnosy.

**UZNESENIE: 11.5/2019-V**

Vedenie STU schvaľuje návrh rozpočtu nákladov a výnosov STU na rok 2019 bez pripomienok a odporúča predložiť materiál na zasadnutie Kolégia rektora STU.

**K BODU 6: Výzva na predkladanie Návrhov pilotného projektu identifikácie excelentných tvorivých tímov na STU v BA**

Materiál uviedol a prezentoval prorektor Szolgay.

Informoval prítomných, že dokument pozostáva prioritne z dvoch častí – samotnej výzvy a pravidiel na zostavenie návrhu. Konštatoval, že na základe pripomienok dekanov bol konečný termín na predkladanie návrhov stanovený kompromisne na 15.9.2019 s tým, že tento termín je explicitne uvedený aj pre pracoviská dekanátov fakúlt a ÚM v bode 5 predloženého materiálu.

Prítomní krátko diskutovali, či je nutné v dnešnej dobe zasielať návrhy na CD nosiči a zhodli sa, že ich stačí zasielať len elektronicky. Prorektor Uherek upozornil na formálnu chybu v názve Útvaru medzinárodnej vedeckotechnickej spolupráce v bode 6 predloženého materiálu.

**UZNESENIE: 11.6/2019-V**

Vedenie STU schvaľuje Výzvu na predkladanie Návrhov pilotného projektu identifikácie excelentných tvorivých tímov na STU v BA s pripomienkami. Po zapracovaní pripomienok súhlasí s vyhlásením výzvy.

**K BODU 7: Výzva na predkladanie Návrhov na odmeňovanie špičkových výstupov jednotlivcov na STU v BA**

Materiál uviedol a prezentoval prorektor Szolgay.

V krátkosti informoval prítomných o termínoch, zásadách odmeňovania a odmeňovaných výstupoch, rešpektovaných oblastiach výskumu, ako aj o samotných náležitostiach týkajúcich sa predkladania žiadostí.

V rámci krátkej diskusie sa rektor zaujímal o kolobeh evidovania publikácií na STU. Navrhol, aby ich nebolo treba separátne odovzdávať v rámci tejto výzvy, ale aby sa uvažovali iba tie, ktoré sú vložené do publikačného systému. Upozornil, že publikácie, príp. iné počiny budú akceptované a hodnotené len z aktuálneho roku 2019, čo je potrebné explicitne uviesť aj v materiáli.

**UZNESENIE: 11.7/2019-V**

Vedenie STU schvaľuje predkladanie Návrhov na odmeňovanie špičkových výstupov jednotlivcov na STU v BA s pripomienkami. Po zapracovaní pripomienok súhlasí s vyhlásením výzvy.

**K BODU 8: Návrh Dodatku č. 2 k smernici rektora „Zásady ubytovania neštudujúcich v ubytovacích zariadeniach STU“**

Materiál uviedla a prezentovala prorektorka Bakošová.

Informovala členov vedenia o hlavných zmenách, ktoré sa týkajú prioritne Čl. 8, kde boli doplnené nové body 4 a 5. Uvedené body boli navrhnuté na základe žiadosti zamestnancov o ubytovanie na viac ako 24 mesiacov. Bod 4 umožňuje v prípade neobsadenia ubytovacej kapacity poskytnúť ubytovanie zamestnancovi najviac na 48 mesiacov. Bod 5 definuje podmienky poskytnutia ubytovania doktorandom.

V rámci krátkej diskusie kvestor a prof. Peciar vysvetlili historické pozadie nastavenia pravidiel, kde sa v minulosti riešil okruh vzdialenosti – dojazd 40 km a možnosť ubytovávania manželiek/manželov zamestnanca.

**UZNESENIE: 11.8/2019-V**

Vedenie STU schvaľuje materiál „Návrh Dodatku č. 2 k smernici rektora číslo 9/2014 – SR zo dňa 12. 12. 2014 Zásady ubytovania neštudujúcich v ubytovacích zariadeniach Slovenskej technickej univerzity v Bratislave v znení dodatku č. 1 zo dňa 31. 05. 2016“ bez pripomienok a odporúča materiál predložiť na zasadnutie Kolégia rektora STU.

**K BODU 9: Prijímacie konanie na akademický rok 2019/2020**

Materiál uviedla prorektorka Bakošová.

Informovala o aktuálnom stave podaných prihlášok na I., II a III. stupni štúdia na STU. Oproti minulému roku konštatovala vyrovnaný stav. Osobitne prezentovala počet uchádzačov z Ukrajiny za ostatné dva roky, ako aj vývoj počtu uchádzačov prihlásených v 1. kole prijímacieho konania na štúdium bakalárskych, inžinierskych a doktorandských študijných programov. Poukázala na konkrétny vývoj na jednotlivých súčastiach STU a upozornila, že termíny na podávanie prihlášok neboli na fakultách opäť uzavreté. V nadväznosti na uvedené rektor požiadal prorektorku Bakošovú o zaslanie návrhu mailu, ktorým by v zmysle diskusie z KR upozornil dekanov na nedodržanie termínu uzavretia elektronických prihlášok.

**UZNESENIE: 11.9/2019-V**

Vedenie STU berie na vedomie informáciu o stave podaných prihlášok v prijímacom konaní na akademický rok 2019/2020.

**K BODU 10: Návrh Dodatku č. 1 k smernici rektora „Pravidlá podpory študentských organizácií STU“**

Materiál uviedla prorektorka Bakošová ako plnenie úlohy č. 6.3A/2019-V.

Oboznámila prítomných o navrhovaných zmenách, prioritne v Čl. 3 a Čl. 4, ktoré sa týkali samotnej výzvy a termínov na predkladanie návrhov na poskytnutie podpory. V rámci krátkej diskusie kvestor navrhol doplniť do Čl. 4 termín pre uplatnenie nároku na poskytnutie podpory aj pre 1. kolo výzvy, t.j. 1.júla príslušného kalendárneho roka.

**UZNESENIE: 11.10/2019-V**

Vedenie STU schvaľuje návrh Dodatku číslo 1 k smernici rektora číslo 1/2017 Pravidlá STU v Bratislave zo dňa 11. 04. 2017 s pripomienkou. Po zapracovaní pripomienky odporúča materiál predložiť na zasadnutie Kolégia rektora STU.

**K BODU 11: Analýza PR na STU**

Materiál uviedla prorektorka Vitková ako prehľad zrealizovaných analýz aktuálneho stavu v oblasti PR na STU, ktoré boli spracované aj externými subjektmi za ostatné dva roky.

V krátkosti informovala prítomných o zrealizovaných aktivitách a najzaujímavejších postrehoch spoločností GfK, Mega&Loman a zamestnancov útvaru PR. Činnosť rozdelila do dvoch častí – stratégia, ktorá bude prezentovaná dnes a vizuál, ktorý plánuje prezentovať na nasledujúcom zasadnutí vedenia.

**UZNESENIE: 11.11/2019-V**

Vedenie STU berie na vedomie analýzu PR na STU.

**K BODU 12: STU - strategická komunikácia**

Materiál uviedla prorektorka Vitková. Prizvaný: Mgr. Blaščák, ktorý materiál prezentoval ako návrh na diskusiu.

V rámci svojej prezentácie oboznámil členov vedenia o svojej predstave, ako nastaviť stratégiu pre vnútornú a vonkajšiu komunikáciu STU. Informoval o najbližších úlohách a krokoch - vypracovanie koncepcie strategickej komunikácie a audit súčasného stavu na STU. Prezentoval ciele pre vnútornú a vonkajšiu komunikáciu.

Rektor otvoril diskusiu, v rámci ktorej sa prorektor Szolgay zaujímal o postup pri popularizácii vedeckých článkov a jej koordinácie aj mimo Slovenska. Predseda AS STU, prof. Peciar, na základe svojich niekoľkoročných skúseností ako prorektor v danej oblasti, oboznámil prítomných o niekoľkých realizovaných aktivitách v minulosti, ktoré sú totožné s predstavou Mgr. Blaščáka. Informoval, že očakávaný výsledok sa napriek tomu nedostavil. Upozornil aj na skúsenosti so sociálnymi sieťami a zážitkovými roadshows. Upriamil pozornosť aj na činnosť Alumni klubu STU, ktorý funguje na inom princípe ako obdobné kluby v zahraničí.

K uvedenému bodu sa viedla rozsiahla diskusia, a preto rektor navrhol venovať sa problematike na separátnom stretnutí. Zároveň požiadal Mgr. Blaščáka o vypracovanie stanoviska k novele VŠ zákona, konkrétne k zrušeniu časového obmedzenia trvania mandátov rektorov, prorektorov, dekanov a prodekanov, ktoré by STU následne zverejnila na svojej web stránke, príp. aj na sociálnych sieťach.

**UZNESENIE: 11.12/2019-V**

Vedenie STU berie na vedomie iniciatívny návrh na diskusiu k stratégii pre komunikáciu STU.

**K BODU 13: Návrh na zahraničné pracovné cesty**

Materiál uviedla prorektorka Vitková.

**UZNESENIE: 11.13/2019-V**

Vedenie STU prerokovalo návrhy na zahraničné pracovné cesty uvedené v bodoch 1) a 2).

**1. Portugalsko – Aveiro**

|  |  |
| --- | --- |
| Účel cesty | Regionálna pracovná konferencia Konfuciových inštitútov |
| Termín podujatia | 06.-08.06.2019 |
| Miesto konania | Portugalsko - Aveiro |
| Očakávané náklady spolu | 850,00 € |
| Účastník cesty | Ing. Petra Kotuliaková, PhD. |
| Zdroj financovania: | 1006 – Dotácia |

**2. Maďarsko – Budapešť**

|  |  |
| --- | --- |
| Účel cesty | Účasť na: 38th Conference of Rectors and Presidents of European Universities of Technology |
| Termín podujatia | 13.-14.09.2019 |
| Miesto konania | Maďarsko - Budapešť |
| Očakávané náklady spolu | 450,00 € |
| Účastník cesty | prof. Ing. Miroslav Fikar, DrSc. |
| Zdroj financovania: | 1006 – Dotácia |

**K BODU 14: Návrh na odsúhlasenie NZ a dodatkov k NZ**

Materiál uviedol a prezentoval kvestor.

**UZNESENIE: 11.14/2019-V**

Vedenie STU prerokovalo žiadosti ÚZ ŠD a J STU FEI STU a SvF STU o nájom nehnuteľného majetku STU uvedeného v bodoch 1 až 6 tohto materiálu bez pripomienok a odporúča rektorovi žiadosti uvedené v bodoch 1 až 6 tohto materiálu v zmysle článku 3 bod 3 smernice rektora číslo 9/2013-SR predložiť na vyjadrenie predchádzajúceho písomného súhlasu do Akademického senátu STU.

|  |  |  |
| --- | --- | --- |
| **1.** | **Nájomca:** | **Petra Ormisová**, Budatínska 3230/16, 851 06 Bratislava  je podnikateľom zapísaným v živnostenskom registri č. 110 - 272283, vydaným  Okresným úradom Bratislava, odbor živnostenského podnikania |
|  | Predmet nájmu: | nebytový priestor nachádzajúci sa v administratívnej budove FEI STU, Ilkovičova 3 v BA, v objekte ,,C“, na prízemí, kancelársky priestor č. 001 o výmere 57,64 m2,  predmet nájmu spolu: **57,64m2**. |
|  | Účel nájmu: | kancelársky priestor na výkon podnikateľskej činnosti nájomcu |
|  | Doba nájmu: | 01.07.2017 – 30.06.2020 |
|  | Nájomné: | kancelársky priestor (57,64 m2) – 60,00 €/m2/rok, t. j. 3 458,40 €/rok,  štvrťročná výška nájomného je 864,60 €,  nájomné spolu ročne: **3 458,40 €/rok.**  nájomné je v súlade so smernicou1. |
|  | Náklady za služby a energie: | preddavky na náklady za dodanie energií a služieb sú stanovené zálohovo štvrťročne vopred  a to vždy 15. dňa 1. mesiaca daného kalendárneho štvrťroka. Nájomca má v predmete nájmu  nainštalované zariadenie na meranie spotreby el. energie. Základ pre stanovenie paušálnej  sadzby tvoria náklady predchádzajúceho obdobia za dodanie vody, tepla, teplej vody  a služieb celkových priestorov FEI STU a pre nájomcu určené prepočtom podľa prenajatej  plochy. |
|  | Predkladá: | dekan FEI  STU |

|  |  |  |
| --- | --- | --- |
| **2.** | **Nájomca:** | **SunPet, s. r. o.,** Horná 485, 930 36 Horná Potôň,  nájomca je zapísaný v OR OS Trnava, oddiel: Sro, vložka č. 27008/T . |
|  | Predmet nájmu: | **dodatkom č. 1** k Nájomnej zmluve č. 35/2015 R-STU o nájme nebytových priestorov s dobou nájmu od 01.07.2015 do 30.06.2019 **sa od 01.07.2019 predlžuje doba trvania nájmu**; dočasne nepotrebný majetok, nebytový priestor nachádzajúci sa v objekte SvF STU, Technická ulica č. 5 v Bratislave, administratívna miestnosť č. 102.1 o výmere 19,80 m2 **do 30.06.2023**  predmet nájmu celkom o výmere**: 19,80 m2** . |
|  | Účel nájmu: | administratívna činnosť v rámci podnikania nájomcu |
|  | Doba nájmu: | 01.07.2015 - 30.06.2023 |
|  | Nájomné: | miestnosť č. 102.1 (19,80 m2) – 52,68 €/m2/rok, t. j. 1 043,06 €/rok,  štvrťročná výška nájomného je 260,77 €,  nájomné spolu ročne: **1 043,06 €/rok.**  nájomné je v súlade so smernicou |
|  | Náklady za služby a energie: | preddavky na náklady za opakované dodanie energií a služieb budú nájomcovi fakturované zálohovo do 15 dňa 1. mesiaca príslušného štvrťroka vopred. Nájomca je povinný uhradiť faktúru do 7 dní odo dňa vystavenia faktúry. Výška zálohových platieb bude vypočítaná ako aritmetický priemer z platieb za uplynulý kalendárny rok. Prenajímateľ vyhotoví po uplynutí zúčtovacieho obdobia, najneskôr do 20 dní zúčtovaciu faktúru so splatnosťou 7 kalendárnych dní odo dňa jej vyhotovenia. |
|  | Predkladá: | dekan SvF  STU |

|  |  |  |
| --- | --- | --- |
| **3.** | **Nájomca:** | **Algate, s. r. o. ,** Švabinského 5,, 851 01 Bratislava,  nájomca je zapísaný v OR OS Bratislava I, oddiel: Sro, vložka č. 58350/B . |
|  | Predmet nájmu: | **dodatkom č. 1** k Nájomnej zmluve č. 52/2015 R-STU o nájme nebytových priestorov s dobou nájmu od 01.07.2015 do 30.06.2019 **sa od 01.07.2019 predlžuje doba trvania nájmu**; dočasne nepotrebný majetok, nebytový priestor nachádzajúci sa v areáli Centrálnych laboratórií SvF STU na Technickej ulici č. 5 v Bratislave; vyhradené parkovacie miesto pred budovou Laboratórií dopravných stavieb, jedno státie **do 30.06.2023,**  predmet nájmu**: jedno parkovacie miesto** . |
|  | Účel nájmu: | parkovanie osobného motorového vozidla nájomcu |
|  | Doba nájmu: | 01.07.2015 – 30.06.2023 |
|  | Nájomné: | cena za jedno parkovacie miesto 184,05/ročne bez DPH – parkovacie miesto je úzko  spojené s prenájmom nehnuteľnosti, oslobodený od DPH, **t. j. nájomné za predmet nájmu**  **ročne 184,05 €**.  nájomné je splatné do 5 dní od nadobudnutia účinnosti zmluvy bezhotovostným prevodom na účet prenajímateľa  nájomné je v súlade so smernicou |
|  | Náklady za služby a energie: | ------------ |
|  | Predkladá: | dekan SvF STU |

|  |  |  |
| --- | --- | --- |
| **4.** | **Nájomca:** | **MUDr. Viera Kleinertová**, Račianska 137, 831 02 Bratislava,  neštátny lekár – odbor stomatológia; č. rozhodnutia 100150/2006-ZDR/2 |
|  | Predmet nájmu: | **dodatkom č. 1** k Nájomnej zmluve ÚZ ŠDaJ STU č. 59/2016 R-STU o nájme nebytových priestorov s dobou nájmu od 01.10.2016 do 30.09.2019 **sa od 01.10.2019 menia identifikačné údaje štatutárneho zástupcu prenajímateľa a identifikačné údaje prevádzkového riaditeľa ŠD MG a** **predlžuje sa doba trvania nájmu;** dočasne nepotrebný majetok, nebytové priestory v ŠD Mladá Garda, Račianska 103 v Bratislave: miestnosť č. 01 HS 01 0012 (ambulancia) o výmere 15,10 m2, miestnosť č. 01 HS 01 0011B (čakáreň) o výmere 8,70 m2, miestnosť č. 01 HS 01 0010 (hygienické zariadenie) o výmere 1,00 m2 **do 30.09.2022**  predmet nájmu spolu vo výmere: **24,80 m2** |
|  | Účel nájmu: | poskytovanie zdravotnej starostlivosti v odbore stomatológia |
|  | Doba nájmu: | 01.10.2016 - 30.09.2022 |
|  | Nájomné: | miestnosť č. 01 HS 01 0012 ambulancia (15,10 m2) - 34,00 €/m2/rok, t. j. spolu 513,40 €  miestnosť č. 01 HS 01 0010 hygienické zariadenie ( 1,00 m2) - 10,00 €/m2/rok, t. j. spolu 10,00 €  miestnosť č. 01 HS 01 0011B čakáreň (8,70 m2) - 10,00 €/m2/rok, t. j. spolu 87,00 €  štvrťročná výška nájomného je 152,60 €,  **nájomné spolu ročne : 610,40 €,**  nájomné je v súlade so smernicou |
|  | Náklady za služby a energie: | preddavky na náklady za opakované dodávanie energií a služieb bude prenajímateľ  fakturovať štvrťročne; za dodanie energií vyfakturuje prenajímateľ zálohovo do 15dnípo  uplynutí daného štvrťroka. Náklady za dodanie služieb budú fakturované paušálnou  sumou do 15 dní po uplynutí príslušného štvrťroka. Prenajímateľ po obdržaní  zúčtovacích faktúr od dodávateľov energií vyhotoví nájomcovi vyúčtovaciu faktúru za príslušný kalendárny rok. Splatnosť nedoplatku alebo preplatku zo zúčtovacej faktúry je 15 kalendárnych dní odo dňa doručenia vyúčtovania nájomcovi. |
|  | Predkladá: | riaditeľ ÚZ ŠDaJ STU |

|  |  |  |
| --- | --- | --- |
| **5.** | **Nájomca:** | **Sebastian Křeček,** Kukučínova 10, 831 03 Bratislava,  nájomca je súkromná osoba. |
|  | Predmet nájmu: | **dodatkom č. 1** k Nájomnej zmluve ÚZ ŠDaJ STU č. 60/2016 R-STU o nájme nebytových priestorov s dobou nájmu od 01.10.2016 do 30.09.2019 **sa od 01.10.2019 menia identifikačné údaje štatutárneho zástupcu prenajímateľa a identifikačné údaje prevádzkového riaditeľa ŠD MG, dopĺňa sa zákon o ochrane osobných údajov a** **predlžuje sa doba trvania nájmu;** dočasne nepotrebný majetok, nebytové priestory nachádzajúce sa v ŠD Mladá garda, Račianska 103 v Bratislave: miestnosti č. 01 HK-10134 (sklad) o výmere 21,65 m2, č. 01 HI-10114 (sklad) o výmere 23,19m2, č. 01 HI-10115 (sklad) o výmere 9,70 m2 a č. 01 HI-10116A (hygienické zariadenie) o výmere 5,52m2 **do 30.09.2022,**  predmet nájmu spolu: 60,06m2. |
|  | Účel nájmu: | nájomca nebytové priestory využíva ako sklad |
|  | Doba nájmu: | 01.10.2016 - 30.09.2022 |
|  | Nájomné: | miestnosť č. 01 HK-10134 sklad (21,65 m2) - 20,00 €/m2/rok, t. j. spolu 433,00 €  miestnosť č. 01 HI-10114 sklad ( 23,19 m2) - 20,00 €/m2/rok, t. j. spolu 463,80 €  miestnosť č. 01 HI-10115 (sklad) (9,70 m2) - 20,00 €/m2/rok, t. j. spolu 194,00 €  miestnosť č. 01 HI-10116A (hygienické zariadenie) (5,52m2) - 10,00 €/m2/rok, t. j. spolu 55,20 €  štvrťročná výška nájomného je 286,50 €,  **nájomné spolu ročne : 1 146,00 €,**  nájomné je v súlade so smernicou |
|  | Náklady za služby: | preddavky na náklady za opakované dodávanie energií a služieb bude prenajímateľ  fakturovať štvrťročne; za dodanie energií vyfakturuje prenajímateľ zálohovo do 15dnípo  uplynutí daného štvrťroka. Náklady za dodanie služieb budú fakturované paušálnou  sumou do 15 dní po uplynutí príslušného štvrťroka. Prenajímateľ po obdržaní  zúčtovacích faktúr od dodávateľov energií vyhotoví nájomcovi vyúčtovaciu faktúru za príslušný kalendárny rok. Splatnosť nedoplatku alebo preplatku zo zúčtovacej faktúry je 15 kalendárnych dní odo dňa doručenia vyúčtovania nájomcovi. |
|  | Predkladá: | riaditeľ ÚZ ŠD a J  STU |

|  |  |  |
| --- | --- | --- |
| **6.** | **Nájomca:** | **Miroslav Jančovič**, Račianska 103, Bratislava |
|  | Predmet nájmu: | **dodatkom č. 1** k Nájomnej zmluve ÚZ ŠDaJ STU č. 61/2016 R-STU o nájme nebytových priestorov s dobou nájmu od 01.10.2016 do 30.09.2019 **sa od 01.10.2019 menia identifikačné údaje štatutárneho zástupcu prenajímateľa a identifikačné údaje prevádzkového riaditeľa ŠD MG, dopĺňa sa zákon o ochrane osobných údajov, mení sa číslo účtu nájomcu a** **predlžuje sa doba trvania nájmu;** dočasne nepotrebný majetok, nebytový priestor: miestnosť č. 01 HA-10006 nachádzajúca sa v suteréne bloku „A“ v ŠD Mladá Garda o výmere 9,40 m2 ako skladový priestor **do 30.09.2023,**  predmet nájmu spolu vo výmere: **9,40 m2.** |
|  | Účel nájmu: | nájomca nebytové priestory využíva ako sklad |
|  | Doba nájmu: | 01.10.2016 – 30.09.2023 |
|  | Nájomné: | miestnosť č. 01 HA-10006 sklad (9,40 m2) - 20,00 €/m2/rok , t. j. spolu 188,00 €  štvrťročná výška nájomného je 47,00 €,  **nájomné spolu ročne : 188,00 €,**  nájomné je v súlade so smernicou |
|  | Náklady za služby a energie: | preddavky na náklady za opakované dodávanie energií a služieb bude prenajímateľ  fakturovať štvrťročne; za dodanie energií vyfakturuje prenajímateľ zálohovo do 15 dní po  uplynutí daného štvrťroka. Náklady za dodanie služieb budú fakturované paušálnou  sumou do 15 dní po uplynutí príslušného štvrťroka. Prenajímateľ po obdržaní zúčtovacích  faktúr od dodávateľov energií vyhotoví nájomcovi vyúčtovaciu faktúru za príslušný  kalendárny rok. Splatnosť nedoplatku alebo preplatku zo zúčtovacej faktúry je 15  kalendárnych dní odo dňa doručenia vyúčtovania nájomcovi. |
|  | Predkladá: | riaditeľ ÚZ ŠDaJ STU |

**K BODU 15: Druhé kolo predaja areálu v Gabčíkove - informácia**

Materiál uviedol kvestor. Prizvaný: Ing. Benka.

Kvestor stručne informoval o stave druhého kola predaja areálu, kde k dnešnému dňu nie je k dispozícii vyjadrenie záujemcu ku kúpe areálu. Preto navrhol realizovať ďalšie kolo predaja s 30% nižšou cenou, t.j. cca 5 mil. EUR.

V rámci krátkej diskusie sa rektor informoval na stav prenajímaných priestorov a finančné krytie výdajov. Ing. Benka konštatoval, že tento rok by finančné prostriedky získané z predmetného nájmu mali pokryť väčšinu výdavkov. Avšak upozornil na problém zatekajúcej strechy v priestoroch kinosály, v ktorej sa nachádzajú zariadenia monitorované v rámci európskych štrukturálnych fondov. Podľa jeho vyjadrenia je nutné tento problém riešiť čo najskôr.

**UZNESENIE: 11.15/2019-V**

Vedenie STU berie na vedomie informáciu o druhom kole predaja areálu v Gabčíkove.

**UZNESENIE: 11.15.1/2019-V**

Vedenie STU súhlasí s pokračovaním predaja v zmysle platnej legislatívy so znížením ceny o 30%.

**K BODU 16: Slovenská batériová aliancia**

Materiál uviedol prorektor Uherek.

Oboznámil prítomných o spoločnom vyhlásení Slovenskej batériovej aliancie (ďalej len „SBaA“) a návrhu na odsúhlasenie založenia inej právnickej osoby STU, kde bude univerzita vystupovať ako jeden zo zakladajúcich členov. STU bude oslobodená od platenia členských poplatkov. Z univerzít prejavili záujem byť spoluzakladateľmi aj UPJŠ KE, TU KE a ŽU v Žiline. Konštatoval, že zapojenie sa STU do uvedenej iniciatívy je významným krokom.

V rámci diskusie rektor požiadal prorektora Uhereka o návrh ďalšej stratégie, podľa jeho názoru by STU mala byť aktívnym členom aliancie. Podotkol, že v minulosti sa uvedenou témou zaoberal prof. Janovec, požiadal prorektora o získanie podkladov a ich aktualizáciu.

V nadväznosti na uvedené kvestor vyjadril názor, že STU by mala mať ambíciu stať sa členom európskej batériovej aliancie. Upozornil, že materiál musí byť schválený v AS a SR STU. Vyjadril názor, že uvedení externí spoluzakladatelia sú malé, vo veľkej miere neznáme firmy a informoval sa, či boli oslovené aj väčšie významnejšie korporácie zaoberajúce sa automobilovým priemyslom či inováciami. V nadväznosti na uvedené prorektor Uherek informoval o vzniku pracovnej skupiny pre spoluprácu s praxou, ktorá sa bude o.i. zaoberať aj touto problematikou.

**UZNESENIE: 11.16/2019-V**

Vedenie STU berie na vedomie návrh na založenie záujmového združenia právnických osôb ako jedného zo zakladajúceho člena SBaA s pripomienkami.

**UZNESENIE: 11.16.1/2019-V**

Vedenie STU podmieňuje vstup do SBaA bližšou špecifikáciou záujmu zainteresovaných tímov na fakultách STU a analýzou aktivít spoluzakladateľov SBaA.

**UZNESENIE: 11.16.2/2019-V**

Vedenie STU schvaľuje zoznam členov pracovnej skupiny STU pre spoluprácu s praxou.

**K BODU 17: Rôzne**

**K BODU 17/A: Rôzne/Návrh na člena národnej pracovnej skupiny**

Materiál uviedol prorektor Szolgay ako záujem STU zapojiť sa do pracovnej skupiny k tvorbe Deklarácie o upevnení kultúry výskumnej integrity na Slovensku. Rektor vyzval prítomných na vyjadrenie súhlasu s nomináciou prof. Ing. Jána Szolgaya, PhD. za člena komisie, s čím prítomní súhlasili.

**UZNESENIE: 11.17A/2019-V**

Vedenie STU súhlasí s nomináciou prof. Ing. Jána Szolgaya, PhD. za člena národnej pracovnej skupiny k tvorbe Deklarácie o upevnení kultúry výskumnej integrity na Slovensku.

Ďalšie informácie a oznamy v rámci bodu Rôzne:

Prorektorka Vitková:

* na základe požiadavky AS STU preverovala možnosti zasielania monitoringu členom AS
  + navrhla zasielať informáciu – súbor „monitoring“ vedeniu STU, fakúlt a prodekanom pre PR, ktorý nie je spoplatnený
  + súbor „monitor“, resp. príslušné linky, ktoré sú spoplatnené, rektor navrhol zverejňovať na web stránke STU, čím sa stanú prístupné pre všetkých a bez ďalších poplatkov
* informovala o záujme jednej z čínskych univerzít o stretnutie a spoluprácu s STU
  + návšteva univerzity je svojim zameraním a obsahom pre STU irelevantná

Prorektor Szolgay:

* spolu s prorektorkou Bakošovou požiadali o posun termínu úlohy č. 8.15A/2019-V **„**Vedenie STU ukladá vypracovať analýzu a pripraviť nový návrh metodikyrozpisu dotácií zo štátneho rozpočtu VVŠ“ z 26.6.2019 na 3.7.2019 – prvá informácia

Prorektor Moravčík

* informoval o možnosti zúčastniť sa zahraničnej mobility na Kubu, avšak s termínom najneskôr do 31.7.2019
  + v prípade záujmu je potrebné kontaktovať prorektora Moravčíka

Prorektor Uherek sa z dôvodu zahraničnej pracovnej cesty ospravedlnil z neúčasti na zasadnutí Vedenia STU dňa 12.6.2019.

V závere rokovania rektor informoval prítomných o výsledku volieb kandidáta na dekana FIIT STU na funkčné obdobie 2019 – 2023. AS FIIT STU zvolil na svojom dnešnom zasadnutí za kandidáta na dekana prof. Ing. Ivana Kotuliaka, PhD.

Súčasne poďakoval členom vedenia za predložené materiály a aktívnu účasť.

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Jún** | 10.06.2019 | PAS STU | 14:00 |  |
|  | 12.06.2019 | V STU | 09:00 |  |
|  | 24.06.2019 | AS STU | 14:00 |  |
|  | 26.06.2019 | KR STU | 10:00 | 9:00 menovanie docentov |
| **Júl** | 03.07.2019 | V STU | 09:00 |  |

Zapísala: 06.06.2019 Zápisnicu overil: 07.06.2019

Erika Jevčáková, B.S.B.A. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ prof. Ing. Miroslav Fikar, DrSc. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_